
				EBAZPENA, 2013ko uztailaren 18koa, Euskal Herriko Unibertsitateko Ikasleen, Enpleguaren eta Gizarte Erantzukizunaren Arloko errektoreordearena. Honen bidez, agintzen da Euskal Herriko Unibertsitatearen protokolo gaurkotua, presondegietan diren pertsonei buruzkoa, Euskal Herriko Agintaritzaren Aldizkarian argitaratzeko.

				Ebazpen honen helburua da Euskal Herriko Unibertsitatearen protokoloa gaurkotzea, hau da, presondegietan diren pertsonei buruzkoa eguneratzea, betiere Europako Unibertsitate Eremua aintzat harturik.

				Honekin batera doan egokitzapena Gobernu Kontseiluak onetsi zuen 2013ko uztailaren 18an.

				Aipaturiko guztia kontuan hartuta, eta otsailaren 25eko 3/2004 Legeak, Euskal Unibertsitate Sistemarenak, 10.2. artikuluan dioena betez (2004-03-12ko EHAA), honako hau

				EBAZTEN DUT:

				Artikulu bakarra.– Agindua ematea Euskal Herriko Agintaritzaren Aldizkarian argitara dadin Euskal Herriko Unibertsitateko Gobernu Kontseiluak 2013ko uztailaren 18an hartutako Erabakia. Horren bidez, gaurkotu egin dira, erabaki honetako I. eranskinean jasotako moduan, presondegietan diren pertsonei buruz Euskal Herriko Unibertsitatearen protokoloko hainbat artikulu, zehazki, protokolo horretako 3. artikuluaren 1. atala, e) eta f); 4. artikulua, 3. eta 5. atalak; 5. artikulua, 1. atala; 9. artikulua, 1. atala eta lehen xedapen iragankorra (2005eko irailaren 16ko EHAA).

				Leioa, 2013ko uztailaren 18a.

				EE (2013-01-30eko Ebazpena, 2013-02-13ko EHAA)

				Ikasleen, Enpleguaren eta Gizarte Erantzukizunaren Arloko errektoreordea,

				MAITE ZELAIA GARAGARZA.

				

				PRESONDEGIETAN DIREN PERTSONEI BURUZKO EUSKAL HERRIKO UNIBERTSITATEAREN PROTOKOLOAREN EGUNERATZEA

				3. artikulua.– Titulazioen eskaintza:

				3.1.– Gobernu-kontseiluak titulazioen eskaintza onartu beharko du, beroriek eskaintzen dituzten unibertsitate-ikastegiekin kontsulta egin ostean. Eskaintza hori Protokolo honi atxikiko zaio gehigarri bezala:

				e) Protokolo honetan eskainita, titulazioek praktiken portzentaia aski garrantzitsua dutenean, beste era bateko egokitzapen pedagogikorik ez dutela, hauetan matrikula egin nahi duten ikasleek kontutan hartu beharko dute aipatutako praktikak eta hauei dagozkien kredituak bete ahal izateko, praktikak burutzeko aukera eskaintzen duen guneren batera joan beharko dutela, presondegietako legeriak ezartzen dituen baimenez baliaturik.

				f) Ikastegi batean baino gehiagotan eskaintzen diren titulazioei eta espezialitateei dagokienez, unibertsitate-ikastegi bakarrari esleituko zaio irakaskuntza-era hau.

				4. artikulua.– Gradu eta Graduondora sartzeko betebeharrak:

				4.3.– Izena eman eta onarpenaren baieztapena hirugarren pertsona baten bidez edo telegrama, fax edo posta ziurtatuaren bidez egin beharko da, eta noralekuan deialdi bakoitzean (ekain, uztailean) izen ematea baieztatzeko aurreikusitako azken data baino lehen jaso beharko dira.

				4.5.– Matrikula egiteko epea indarreango araudiak ezarritakoa izango da. Matrikularen ordaintzea gainerako ikasleek darabilten modu berean burutuko da eta, hala balegokio, protokolo honetan parte hartzen duten ikasleentzako beka-erregimenean ezarriko den moduan.

				5. artikulua.– Ikasketa desberdinak aldi berean egitea.

				5.1.– Ikasketa desberdinak aldi berean egiteko aukera arautegi nagusiak aztertuko ditu, egin gura diren ikasketa berriak protokolo honi adskribituriko titulazioen eskaintzaren barruan egotea besterik eskatzen ez delarik.

				9. artikulua.– Estalduraren igortzea.

				9.1.– Oinarrizko arauei dagokienez, hitzez hitz aplikatuko dira UPV/EHUko gainerako ikasleei eragiten dieten xedapenak, honako arlo hauek arautzen dituztenak: aukera askea, egokitzapena eta baliokidetzak, kredituen aitorpen eta transferentzia, eta ezohiko deialdia.

				LEHENENGO XEDAPEN IRAGANKORRA

				2013-2014 IKASTURTERAKO GRADUKO IKASKETEN ESKAINTZA

				Arabako campusa

				Letren Fakultatea:

				Ingeles ikasketetako gradua

				Euskal ikasketetako gradua

				Filologiako gradua

				Historiako gradua

				Artearen historiako gradua

				Bizkaiko campusa

				Bilboko Enpresa ikasketen unibertsitate eskola:

				Negozioen kudeaketako gradua

				Lan harremanen unibertsitate eskola:

				Lan harremanen eta giza baliabideetako gradua

				Ekonomia eta enpresa zientzien fakultatea:

				Ekonomiako gradua

				Finantza eta aseguruetako gradua

				Zerga sistemako eta administrazio publikoko gradua

				Marketineko gradua

				Gipuzkoako campusa

				Donostiako Enpresa ikasketen unibertsitate eskola:

				Enpresen administrazio eta zuzendaritzako gradua

				Donostiako Irakasleen Unibertsitate Eskola:

				Haur hezkuntzako gradua

				Lehen hezkuntzako gradua

				Zuzenbide Fakultatea:

				Zuzenbideko gradua

				Kriminologiako gradua

				Filosofia eta Hezkuntza Zientzien Fakultatea:

				Gizarte antropologiako gradua

				Gizarte hezkuntzako gradua

				Filosofiako gradua

				Pedagogiako gradua

				Psikologia Fakultatea:

				Psikologiako gradua

				Informatika Fakultatea:

				Informatikaren Ingeniaritzako gradua

				

				2013-2014 IKASTURTERAKO GRADUONDOKO IKASKETEN ESKAINTZA

				Landare Biologia eta Ekologia Saila

				Garapen Iraunkorra et Ingurumen Hezkuntzari buruzko UNESCO katedra

				Ingurumena eta Iraunkortasunean Espezialistaren berezko titulua

